text: Topløs servering sætter liv i kludene
  02 marts 2014 kl. 13.21
  Nattelivet rykker også fra de små byer. Et værtshus i Havnbjerg på Als har nu indført topløs servering og gratis taxa for at holde på kunderne, der ellers fester i Sønderborg, Aabenraa eller Flensborg.
  Bodegaen Spar 2 i Havnbjerg ved Nordborg på Als har taget de utraditionelle midler i brug for at lokke nye kunder til. Baren har blandt andet indført aftener med topløs servering - og mulighed for at bruge taxaboner som delvis betaling for drikkevarerne.
  Det er nu et halvt år siden, at de på Spar 2 lancerede at kunderne har kunnet få refunderet deres taxaboner og at kvinder bag disken i ny og næ er topløse. Det er dog strippere, der hyret til lejligheden, som knapper op for varerne ved disse arrangementer, mens det normale personale beholder blusen på.
  Og det har trukket masser af nye kunder til og firedoblet omsætningen til værtshusholder Annette Holm Lund-Hansens store glæde.
  link
  